**สาระสำคัญของแผนฯ** มีดังนี้

1. หัวข้อในการรณรงค์ คือ **“ร่วมสร้างวัฒนธรรมความปลอดภัย สงกรานต์ทั่วไทยไร้อุบัติเหตุ”**

2. ช่วงเวลาการรณรงค์ ระหว่างวันที่ 11 - 17 เมษายน 2557 รวม 7 วัน ทั้งนี้ ได้ให้คำจำกัดความอุบัติเหตุทางถนนในช่วงเทศกาลสงกรานต์ ปี 2557 หมายถึง อุบัติเหตุจากการจราจรทางถนนในช่วงระหว่างเวลา 00.01 น. ของวันที่ 11 เมษายน พ.ศ. 2557 ถึง เวลา 24.00 น. ของวันที่ 17 เมษายน พ.ศ. 2557 ซึ่งส่งผลให้มีผู้เสียชีวิต และ/หรือบาดเจ็บนอนพักรักษาตัวในโรงพยาบาล (Admit)

3. เป้าหมายการดำเนินการ สถิติการเกิดอุบัติเหตุทางถนนลดลงเมื่อเปรียบเทียบกับสถิติในช่วงเทศกาลสงกรานต์ ปี 2556 โดยให้จังหวัด อำเภอ และองค์กรปกครองส่วนท้องถิ่น เป็นผู้กำหนดเป้าหมายการดำเนินงานด้วยตัวเอง

4. มาตรการทั่วไป ได้แก่ มาตรการด้านการบริหารจัดการ มาตรการด้านถนนและการสัญจร อย่างปลอดภัย มาตรการด้านยานพาหนะที่ปลอดภัย มาตรการด้านผู้ใช้รถใช้ถนนอย่างปลอดภัย และมาตรการด้านการตอบสนองหลังเกิดอุบัติเหตุ

5. มาตรการเน้นหนัก ได้แก่

5.1 การบังคับใช้กฎหมายอย่างเคร่งครัดตามมาตรการ 10 มาตรการ ได้แก่ ไม่สวมหมวกนิรภัย มอเตอร์ไซค์ไม่ปลอดภัย เมาสุรา ไม่คาดเข็มขัดนิรภัย ไม่มีใบอนุญาตขับขี่ ขับรถเร็วเกินกว่าที่กฎหมายกำหนด ฝ่าฝืนสัญญาณไฟจราจร ขับรถย้อนศร แซงในที่คับขัน และใช้โทรศัพท์เคลื่อนที่ขณะขับรถ โดยให้เน้นหนักในการควบคุมความเร็วและเมาสุราแล้วขับขี่ยานพาหนะ และให้ความสำคัญเป็นพิเศษกับรถจักรยานยนต์ รถโดยสารสาธารณะ และรถกระบะที่บรรทุกผู้โดยสารท้ายกระบะเพื่อเล่นน้ำสงกรานต์ ในลักษณะที่อาจก่อให้เกิดอันตราย

5.2 การควบคุมการดื่มเครื่องดื่มแอลกอฮอล์แล้วขับขี่หรือโดยสารยานพาหนะ โดยให้บังคับใช้กฎหมายอย่างเคร่งครัด

5.3 การควบคุมการเข้าถึงเครื่องดื่มแอลกอฮอล์ โดยให้บังคับใช้กฎหมายที่เกี่ยวข้องกับเครื่องดื่มแอลกอฮอล์อย่างเคร่งครัด

5.4 ควบคุมการใช้รถจักรยานยนต์เพื่อลดปัจจัยเสี่ยงในการเกิดอุบัติเหตุทางถนน

5.5 การจัดพื้นที่เล่นน้ำสงกรานต์ที่มีความปลอดภัยและปลอดเครื่องดื่มแอลกอฮอล์ทุกชนิด

5.6 ในกรณีจังหวัดที่มีพรมแดนติดต่อกับประเทศเพื่อนบ้านให้พิจารณาหามาตรการหรือแนวทาง ตามความเหมาะสมในการดูแลความปลอดภัยทางถนนให้แก่ประชาชนทั้งคนไทยและชาวต่างชาติที่ผ่านเข้าออก บริเวณจุดผ่านแดนถาวรในช่วงเทศกาลสงกรานต์ ปี 2557 เพื่อรองรับการเข้าสู่ประชาคมเศรษฐกิจอาเซียน (AEC)

6. ช่วงเวลาการดำเนินงาน แบ่งออกเป็น 3 ช่วง ได้แก่

6.1 ช่วงเตรียมความพร้อม ระหว่างวันที่ 15 - 28 กุมภาพันธ์ 2557

6.2 ช่วงการรณรงค์ ระหว่างวันที่ 1 มีนาคม - 10 เมษายน 2557

6.3 ช่วงควบคุมเข้มข้น ระหว่างวันที่ 11 - 17 เมษายน 2557

7. ตัวชี้วัด

7.1 สถิติการเกิดอุบัติเหตุทางถนน ผู้เสียชีวิต และผู้บาดเจ็บ (admit) ลดลงให้เหลือ น้อยที่สุดเมื่อเปรียบเทียบกับสถิติในช่วงเทศกาลสงกรานต์ ปี 2556

7.2 สถิติการเกิดอุบัติเหตุใหญ่มีจำนวนครั้งการเกิดอุบัติเหตุลดลงเมื่อเปรียบเทียบกับ ช่วงเทศกาลสงกรานต์ ปี 2556

7.3 สถิติการเรียกตรวจและจำนวนยานพาหนะที่ถูกดำเนินคดีตามมาตรการ 10 มาตรการ เพิ่มขึ้นเมื่อเปรียบเทียบกับช่วงเทศกาลสงกรานต์ ปี 2556

8. แนวทางการดำเนินงานตามมาตรการป้องกันและลดอุบัติเหตุทางถนนช่วงเทศกาลสงกรานต์ ปี 2557

**แนวทางการดำเนินงานตามมาตรการป้องกันและลดอุบัติเหตุทางถนนช่วงเทศกาลสงกรานต์ ปี 2557**

| **ที่** | **มาตรการ** | **แนวทางการดำเนินงาน/กิจกรรม** | **หน่วยงานหลัก** | **หน่วยงานสนับสนุน** | **ช่วงเวลาดำเนินการ** |
| --- | --- | --- | --- | --- | --- |
| **1** | **ด้านการบริหารจัดการ** | 1. อำนวยการ ควบคุม กำกับ ดูแล จัดทำแผนบูรณาการฯ แผนปฏิบัติการ งบประมาณ แนวทางการดำเนินงาน และมาตรการอื่น ๆ ตามความเหมาะสม ตลอดจนติดตามประเมินผล การปฏิบัติงานในช่วงเทศกาล | กระทรวง กรมที่เกี่ยวข้อง  จังหวัด อำเภอ  และองค์กรปกครอง  ส่วนท้องถิ่น | ภาคีเครือข่าย | 15 ก.พ. - 17 เม.ย. 57 |
|  |  | 2. การจัดตั้งศูนย์ การจัดประชุม และการแต่งตั้งคณะอนุกรรมการ  2.1 ศูนย์อำนวยการป้องกันและลดอุบัติเหตุทางถนนช่วงเทศกาลสงกรานต์ ปี 2557 ส่วนกลาง  2.2 ศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ ปี 2557  2.3 ศูนย์ประสานการปฏิบัติในการป้องกันและลดอุบัติเหตุทางถนนช่วงเทศกาลสงกรานต์ ปี 2557  2.4 ศูนย์ปฏิบัติการป้องกันและลดอุบัติเหตุทางถนนช่วงเทศกาลสงกรานต์ ปี 2557 กรุงเทพมหานคร | กรมป้องกันและบรรเทา  สาธารณภัย  จังหวัด อำเภอ  และองค์กรปกครอง  ส่วนท้องถิ่น  สำนักงานป้องกันและบรรเทาสาธารณภัยจังหวัดสาขา  กองบัญชาการตำรวจ  นครบาล |  | 11 - 17 เม.ย. 57  11 - 17 เม.ย. 57  11 - 17 เม.ย. 57  11 - 17 เม.ย. 57 |
|  |  | 3. การแต่งตั้งและจัดประชุมคณะทำงานบูรณาการการตั้งจุดตรวจ จุดบริการ เพื่อวางแผน การตั้งจุดตรวจและจุดบริการในช่วงเทศกาล | จังหวัด | ภาคีเครือข่าย  ส่วนราชการในจังหวัด | 15 ก.พ. - 10 เม.ย. 57 |
|  |  | 4. การเผยแพร่ประชาสัมพันธ์การดำเนินการป้องกันและลดอุบัติเหตุทางถนนช่วงเทศกาลสงกรานต์ ปี 2557 ส่วนกลางและจังหวัด | กระทรวง กรม และหน่วยงานที่เกี่ยวข้อง | ภาคีเครือข่าย  ส่วนราชการที่เกี่ยวข้อง | 15 ก.พ. - 17 เม.ย. 57 |
|  |  | 5. การตรวจติดตามผลการปฏิบัติงาน ตามภารกิจของแต่ละหน่วยงาน | กระทรวง กรม และหน่วยงานที่เกี่ยวข้อง | ภาคีเครือข่าย  ส่วนราชการที่เกี่ยวข้อง | 11 - 17 เม.ย. 57 |
|  |  | 6. การบริหารจัดการจัดระบบการจราจร และแก้ไขปัญหาการจราจรในช่วงเทศกาลสงกรานต์ ปี 2557 | สำนักงานตำรวจแห่งชาติ  กระทรวงคมนาคม  กรุงเทพมหานคร  จังหวัด องค์กรปกครองส่วนท้องถิ่น | ภาคีเครือข่าย  ส่วนราชการที่เกี่ยวข้อง | 11 - 17 เม.ย. 57 |
|  |  | 7. การอำนวยความสะดวกและการให้บริการด้านการขนส่งสาธารณะ รวมทั้งการบรรเทา และแก้ไขปัญหาการเดินทางให้แก่ประชาชน | กระทรวงคมนาคม  จังหวัด |  | 11 - 17 เม.ย. 57 |
|  |  | 8. กำหนดให้มีพื้นที่เล่นน้ำสงกรานต์ (Zoning) ที่มีความปลอดภัยและปลอดจากเครื่องดื่มแอลกอฮอล์ | จังหวัด อำเภอ  และองค์กรปกครอง  ส่วนท้องถิ่น |  | 11 - 17 เม.ย. 57 |
|  |  | 9. ให้จังหวัดที่มีพรมแดนติดต่อกับประเทศเพื่อนบ้านพิจารณาหามาตรการหรือแนวทาง ตามความเหมาะสมในการดูแลความปลอดภัย ทางถนนให้แก่ประชาชนทั้งคนไทยและชาวต่างชาติที่ผ่านเข้าออกบริเวณจุดผ่านแดนถาวรในช่วงเทศกาลสงกรานต์ ปี 2557 เพื่อรองรับการเข้าสู่ประชาคมเศรษฐกิจอาเซียน (AEC) | จังหวัด อำเภอ | ส่วนราชการที่เกี่ยวข้อง | 11 - 17 เม.ย. 57 |
| **2** | **ด้านถนนและการสัญจรอย่างปลอดภัย** | 1. การซ่อมแซมและบำรุงถนนทั้งสายหลักและสายรอง | กระทรวงคมนาคม  องค์กรปกครองส่วนท้องถิ่น | ส่วนราชการที่เกี่ยวข้อง | 15 ก.พ. - 10 เม.ย. 57 |
|  |  | 2. การตรวจสอบจุดเสี่ยง จุดอันตราย และจุดที่มักเกิดอุบัติเหตุบ่อย | กระทรวงคมนาคม  องค์กรปกครองส่วนท้องถิ่น | ส่วนราชการที่เกี่ยวข้อง | 15 ก.พ. - 10 เม.ย. 57 |
|  |  | 3. การแก้ไขปัญหา การจัดทำป้ายเตือน ต่าง ๆ จุดเสี่ยง จุดอันตราย และจุดที่มักเกิดอุบัติเหตุทางถนน | กระทรวงคมนาคม  องค์กรปกครองส่วนท้องถิ่น | ส่วนราชการที่เกี่ยวข้อง | 15 ก.พ. - 10 เม.ย. 57 |
|  |  | 4. การตรวจ จับกุม ตามข้อห้ามของกฎหมายที่เกี่ยวข้อง และดูความเรียบร้อยของถนนที่รับผิดชอบ | กระทรวงคมนาคม  องค์กรปกครองส่วนท้องถิ่น | ส่วนราชการที่เกี่ยวข้อง | 15 ก.พ. - 10 เม.ย. 57 |
|  |  | 5. การอำนวยความสะดวกและความปลอดภัยในการเดินทาง สนับสนุนเครื่องมืออุปกรณ์ในการปฏิบัติงานของเจ้าหน้าที่ | กระทรวงคมนาคม  สำนักงานตำรวจแห่งชาติ | ส่วนราชการที่เกี่ยวข้อง | 11 - 17 เม.ย. 57 |
| **3** | **ด้านยานพาหนะปลอดภัย** | 1. การกำกับ ควบคุม ดูแล รถยนต์โดยสารสาธารณะให้มีความปลอดภัย | กระทรวงคมนาคม | ส่วนราชการที่เกี่ยวข้อง | 15 ก.พ. - 17 เม.ย. 57 |
|  |  | 2. การตรวจสอบมาตรฐานความปลอดภัยของยานพาหนะ | กระทรวงคมนาคม | ส่วนราชการที่เกี่ยวข้อง | 15 ก.พ. - 17 เม.ย. 57 |
|  |  | 3. การตรวจสอบความพร้อมใช้งานและซ่อมบำรุงยานพาหนะ | กระทรวงคมนาคม  กระทรวง  ศึกษาธิการ | ส่วนราชการที่เกี่ยวข้อง | 15 ก.พ. - 17 เม.ย. 57 |
| **4** | **ด้านผู้ใช้รถใช้ถนน**  **อย่างปลอดภัย** | 1. การตั้งจุดตรวจ/ด่านตรวจร่วม เพื่อบังคับใช้กฎหมายตามมาตรการ 10 มาตรการ (3ม 2ข 1ร และ 4 มาตรการ) | สำนักงานตำรวจแห่งชาติ  จังหวัด อำเภอ | ภาคีเครือข่าย  ส่วนราชการที่เกี่ยวข้อง  องค์กรปกครอง  ส่วนท้องถิ่น | 11 - 17 เม.ย. 57 |
|  |  | 2. การบังคับใช้กฎหมายที่เกี่ยวข้อง ได้แก่ กฎหมายจราจร กฎหมายที่เกี่ยวข้องกับเครื่องดื่มแอลกอฮอล์ และกฎหมายอื่น ๆ | สำนักงานตำรวจแห่งชาติ  กระทรวงสาธารณสุข  กรมสรรพสามิต  จังหวัด อำเภอ | ส่วนราชการที่เกี่ยวข้อง | 11 - 17 เม.ย. 57 |
|  |  | 3. การตั้งจุดอำนวยความสะดวกและจุดบริการ จุดตักเตือนประจำชุมชน หมู่บ้าน การควบคุมจุดเสี่ยง ทางร่วม ทางแยกของถนน สายรองและถนนในหมู่บ้าน | จังหวัด อำเภอ  องค์กรปกครอง  ส่วนท้องถิ่น | ส่วนราชการที่เกี่ยวข้อง | 11 - 17 เม.ย. 57 |
|  |  | 4. รณรงค์ประชาสัมพันธ์ให้ประชาชนเข้ามามีส่วนร่วมในการป้องกันและลดอุบัติเหตุทางถนนช่วงเทศกาลสงกรานต์  ปี 2557 | จังหวัด อำเภอ  องค์กรปกครอง  ส่วนท้องถิ่น | ภาคีเครือข่าย | 15 ก.พ. - 17 เม.ย. 57 |
|  |  | 5. รณรงค์ประชาสัมพันธ์ให้เด็กและเยาวชนเข้าร่วมเป็นจิตอาสาในการรณรงค์ป้องกันและลดอุบัติเหตุทางถนนช่วงเทศกาลสงกรานต์ ปี 2557 | กระทรวง  ศึกษาธิการ  จังหวัด อำเภอ  องค์กรปกครอง  ส่วนท้องถิ่น | ภาคีเครือข่าย | 15 ก.พ. - 17 เม.ย. 57 |
|  |  | 6. ประชาสัมพันธ์เพื่อสร้างจิตสำนึกและความตระหนักให้กับประชาชน รวมทั้งให้ประชาชนรับทราบเกี่ยวกับมาตรการ แนวทางในการดำเนินงานช่วงเทศกาลสงกรานต์ ปี 2557  และข้อมูลต่าง ๆ  ที่เกี่ยวข้องผ่าน  ทุกช่องทาง | กรมป้องกันและบรรเทา  สาธารณภัย  จังหวัด อำเภอ  องค์กรปกครอง  ส่วนท้องถิ่น | ส่วนราชการและภาคีเครือข่ายที่เกี่ยวข้อง | 15 ก.พ. - 17 เม.ย. 57 |
|  |  | 7. รณรงค์ให้ผู้ใช้รถจักรยานยนต์สวมหมวกนิรภัยในขณะขับขี่และโดยสารรถจักรยานยนต์ | กรมป้องกันและบรรเทาสาธารณภัย  จังหวัด อำเภอ  องค์กรปกครอง  ส่วนท้องถิ่น | ส่วนราชการและภาคีเครือข่ายที่เกี่ยวข้อง | 15 ก.พ. - 17 เม.ย. 57 |
|  |  | 8. ประชาสัมพันธ์บริเวณที่เป็นจุดอันตรายและบริเวณถนนที่อยู่ระหว่างการซ่อมแซม หรือก่อสร้าง รวมทั้งเส้นทางสายหลัก สายรอง และเส้นทางลัดสู่ภูมิภาคต่าง ๆ | กระทรวงคมนาคม  กรมประชาสัมพันธ์  องค์กรปกครองส่วนท้องถิ่น | ส่วนราชการที่เกี่ยวข้อง | 15 ก.พ. - 17 เม.ย. 57 |
|  |  | 9. ประชาสัมพันธ์ให้ประชาชนเล่นน้ำสงกรานต์ในพื้นที่ที่กำหนดให้เป็นพื้นที่เล่นน้ำสงกรานต์ (Zoning) | กระทรวง กรมที่เกี่ยวข้อง  จังหวัด อำเภอ  องค์กรปกครอง  ส่วนท้องถิ่น | ภาคีเครือข่าย | 15 ก.พ. - 17 เม.ย. 57 |
| 5 | ด้านการตอบสนอง  หลังการเกิดอุบัติเหตุ | 1. จัดเตรียมความพร้อมของโรงพยาบาล แพทย์ พยาบาล และหน่วยบริการการแพทย์ฉุกเฉิน ระบบการติดต่อสื่อสาร การสั่งการ ประสานงาน และการแบ่งมอบพื้นที่ความรับผิดชอบของ หน่วยบริการการแพทย์ฉุกเฉินในเครือข่ายและดำเนินการช่วยเหลือ  ผู้ประสบอุบัติเหตุทางถนน | กระทรวงสาธารณสุข  จังหวัด | อำเภอ องค์กรปกครองส่วนท้องถิ่น ภาคีเครือข่ายที่เกี่ยวข้อง | 15 ก.พ. - 17 เม.ย. 57 |
|  |  | 2. จัดเตรียมความพร้อมของหน่วยกู้ชีพ และกู้ภัย ทั้งด้านบุคลากร เครื่องมือ วัสดุอุปกรณ์ การสั่งการ ระบบการติดต่อสื่อสาร และดำเนินการช่วยเหลือผู้ประสบอุบัติเหตุทางถนน | จังหวัด  กรุงเทพมหานคร  สำนักงานตำรวจแห่งชาติ | ศูนย์ป้องกันและบรรเทาสาธารณภัยเขต  สำนักงานป้องกันและบรรเทาสาธารณภัยจังหวัด  อำเภอ องค์กรปกครองส่วนท้องถิ่น มูลนิธิ  ภาคีเครือข่าย | 15 ก.พ. - 17 เม.ย. 57 |
|  |  | 3. การให้ความช่วยเหลือและเยียวยาหลังเกิดอุบัติเหตุ | จังหวัด อำเภอ องค์กรปกครองส่วนท้องถิ่น  กรมคุ้มครองสิทธิและเสรีภาพ  บริษัทกลางคุ้มครอง  ผู้ประสบภัยจากรถ จำกัด | ส่วนราชการและภาคีเครือข่ายที่เกี่ยวข้อง | 15 ก.พ. - 17 เม.ย. 57 |